OzLabs/hebrew-wiki-articles huggingface dataset:
קיילה האן

קיילה האן (באנגלית: Kayla Han; נולדה ב-31 במאי 2008) היא שחיינית אמריקאית, זוכת מדליית ארד באליפות העולם (דוחה 2024) במשחה שליחים 4x100 מטר חופשי משולב.

== ביוגרפיה ==
האן נולדה בבריאה שבקליפורניה, ארצות הברית.

=== 2022 ===
==== סגנית אלופת הפאן פסיפיק לנוער ====
באליפות הפאן פסיפיק לנוער שנערכה באוגוסט בהונולולו שבהוואי, ארצות הברית זכתה במדליית כסף במשחה ל-400 מטר מעורב אישי בתוצאה של 4:43.60 דקות.

=== 2023 ===
==== אלופת עולם לנוער ====
באליפות העולם לנוער שנערכה בספטמבר בנתניה שבישראל זכתה במדליית זהב במשחה ל-800 מטר חופשי בתוצאה של 8:29.66 דקות.

=== 2024 ===
==== מדליית ארד באליפות העולם ====
באליפות העולם שנערכה בפברואר בדוחה שבקטר זכתה במדליית ארד במשחה שליחים 4x100 מטר חופשי משולב, לאחר ששחתה בשלב המוקדמות של המשחה. בנוסף, סיימה במקום 13 במשחה ל-400 מטר מעורב אישי בתוצאה של 4:47.12 דקות, במקום 15 במשחה ל-800 מטר חופשי בתוצאה של 8:40.36	דקות, ובמקום 17 במשחה ל-1500 מטר חופשי בתוצאה של 16:35.02 דקות. במשחה שליחות 4x200 מטר חופשי סיימה במקום 11 בתוצאה של 8:01.97 דקות.

== ראו גם ==

== קישורים חיצוניים ==

קטגוריה:שחייניות חופשי אמריקאיות
קטגוריה:שחייניות מעורב אישי
קטגוריה:שחייניות פרפר אמריקאיות
קטגוריה:אמריקאיות שנולדו ב-2008
4:20

"4:20" היא סדרת דרמה ופעולה ישראלית. הסדרה נוצרה על ידי דוד דהן ועידו דרור ועלתה לשידור בערוץ HOT3 ב-28 במאי 2023.<ref name=":0"></ref> העונה הראשונה של הסדרה הסתיימה ביולי 2023.

== עלילה ==
הסדרה עוקבת אחר סיפורם של אסי וניבי בניסטי (עוז זהבי ויובל שרף-שבן), הורים גרושים לילדה (עמנואל פפר) הסובלת מאפילפסיה מסוג נדיר ועמיד לתרופות. ניתן להקל על מצבה רק על ידי שמן קנאביס בשם "נירוונה" שהתקבל במסגרת מחקר קליני שנערך בישראל. עם זאת, המחקר נפסל רגע לפני סיומו, והזן המסוים של הקנאביס מוחרם ונשלח להשמדה. אסי מחליט לקחת את העניינים לידיים ומתכנן לשדוד את המשאית שמובילה את הקנאביס כדי להציל את בתו. הוא נעזר ברפי ובקומה (דולב מסיקה ונוה צור), סוחרי סמים עם חובות לעבריינים. אסי מתמודד עם קשיים מצד המשטרה, עבריינים ואפילו גרושתו שמתעקשת לבצע ניתוח מוח לבתם.<ref name=":0" />

== דמויות ושחקנים ==

== ביקורות ==
בביקורת שפורסמה באתר "Tvbee" של מאקו, הביקורת מבקרת את הסדרה, שתויגה כ"סדרת קנאביס", על חוסר הבהירות והקוהרנטיות שלה. למרות הפוטנציאל הראשוני שמזכיר את "אושן 11", הסדרה לא מצליחה לספק נרטיב עקבי מעבר להתמקדות שלה בסמים. המניעים וקווי העלילה של הדמויות נראים חסרי הקשר. בעודה מנסה לעסוק בנושאים קשים, הסדרה כושלת, מסתמכת על קלישאות ולא מצליחה למשוך את הקהל שלה ביעילות.<ref></ref>

בביקורת שפורסמה ב-"ynet", הסדרה מתוארת כסדרה שנופלת מהפוטנציאל שלה כדרמת-אקשן קומית על תרבות המריחואנה. למרות שמה, הסדרה חסרה סקירה משמעותית של נושאי קנאביס, ופיתוח העלילה שלה זוכה לביקורת כצפוי ומפוזר. עם זאת, הביקורת מכירה בקאסט החזק בראשות עוז זהבי, שמצליח לבלוט. למרות שהסדרה עשויה לפנות לבני נוער ואולי לילדים בשל האלמנטים הקומיים שלה, מצוין כי יש צורך במאמץ רב יותר כדי למשוך את הצופים באופן מלא ולפתח את קו העלילה.<ref></ref>

בביקורת שפורסמה ב"וואלה!, תיארו את הסדרה כהזדמנות שהוחמצה, והדגישו את הביצוע החלש שלה למרות הנחת יסוד מסקרנת. העלילה כוללת , כימיה לקויה בין שחקנים, דמויות לא משכנעות ואלמנטים עלילתיים מגוחכים. למרות ניסיונות ההומור וטון קליל יותר, הסדרה לא מצליחה לספק פרשנות משמעותית לנושאים שונים. בסך הכל, הסדרה מתוארת כאירוע טלוויזיה מאכזב שלא מצליח לממש את הפוטנציאל שלו, ומשאיר את הצופה מתוסכל.<ref></ref>

בביקורת שפורסמה ב"ישראל היום", נכתב כי נראה שיוצרי הסדרה הושפעו מסדרות פשע ישראליות ותיקות יותר כמו "הבורר" ו"עספור" במקום לשאוב השראה מתוכניות עכשוויות ומוערכות יותר כמו "הסופרנוס". הסדרה זוכה לביקורת על חוסר מקוריות ועומק, ועל כך שהיא מסתמכת על תפיסות ישנות וקלישאות מדרמות פשע ישנות יותר. נכתב כי הסדרה מופרכת, סטיגמטית, צפויה ובנאלית, המזכירה סרט המשך ל"עספור" או חיקוי חיוור של "הבורר". הביקורת מדגישה מגמה בטלוויזיה הישראלית של כישלון בהפקת סדרות פשע איכותיות ומקוריות, כשניסיונות קודמים רבים היו מביכים, מוזרים, משעממים או רדודים.<ref></ref>

== קישורים חיצוניים ==

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות פעולה
קטגוריה:סדרות טלוויזיה ישראליות שעלו לשידור בשנת 2023
קטגוריה:HOT: תוכניות וסדרות
ליימקידה

במיתולוגיה היוונית, הלֶיימַקִידוֹת הן נימפות של שדות וכרי דשא. הן ידועות גם בשם לֶיימוֹנִיאַדוֹת<ref>ביין, תרזה (28 באוגוסט 2013). [https://books.google.co.il/books?id=nSuXAAAAQBAJ&pg=PA213&lpg=PA213&dq=Leimakid&redir_esc=y#v=onepage&q=Leimakid&f=false "ליימקידה"]. אנציקלופדיה של פיות בפולקלור ובמיתולוגיה העולמית. ע. 213. .</ref>. לפי גרסה אחרת<ref>https://elysiumrp.fandom.com/wiki/Nymphs#Subtypes</ref>, ליימקידות שולטות בעשבים וירקות של השדות, בזמן שהליימוניאדות אחראיות על הפריחה. הם בדרך כלל חיים באותם המקומות ומתחתנים אלו עם אלו, כך שילדיהם מסוגלים לשלוט בעשבים, בירקות, ובפריחה.

== הערות שוליים ==

קטגוריה:נימפות
קטגוריה:אלות טבע
דניאל תומאס-דוד

דניאל תומאס-דוד (באנגלית: Danniel Thomas-Dodd; נולדה ב-11 בנובמבר 1992) היא אתלטית ג'מייקנית, סגנית אלופת עולם (דוחה 2019), סגנית אלופת עולם באולם (ברמינגהאם 2018) ואלופת חבר העמים הבריטי (ברמינגהאם 2018) בהדיפת כדור ברזל.

== ביוגרפיה ==
תומאס-דוד נולדה בווסטמורלנד שבג'מייקה.

=== 2014 ===
במשחקי חבר העמים הבריטי שנערכו ביולי-אוגוסט בגלאזגו שבממלכה המאוחדת סיימה במקום שמיני בזריקת דיסקוס בתוצאה של 55.02 מטר.

=== 2015 ===
במשחקים הפאן-אמריקאיים שנערכו ביולי בטורונטו שבקנדה סיימה במקום חמישי בהדיפת כדור ברזל בתוצאה של 17.76 מטר.

באליפות העולם שנערכה באוגוסט בבייג'ינג שברפובליקה העממית של סין סיימה במקום 22 בהדיפת כדור ברזל בתוצאה של 16.62 מטר.

=== 2016 ===
באולימפיאדת ריו דה ז'ניירו שנערכה באוגוסט סיימה במקום 25 בהדיפת כדור ברזל בתוצאה של 16.99 מטר.

=== 2017 ===
באליפות העולם שנערכה באוגוסט בלונדון שבממלכה המאוחדת סיימה במקום רביעי בהדיפת כדור ברזל בתוצאה של 18.91 מטר.

=== 2018 ===
==== סגנית אלופת עולם באולם ====
באליפות העולם באולם שנערכה בפברואר בברמינגהאם שבממלכה המאוחדת זכתה במדליית כסף בהדיפת כדור ברזל בשיא ג'מייקה חדש של 19.22 מטר, אחרי אניטה מרטון מהונגריה (19.62 מטר) ולפני גונג ליג'יאו מהרפובליקה העממית של סין (19.08 מטר).

==== אלופת חבר העמים הבריטי ====
במשחקי חבר העמים הבריטי שנערכו במרץ בגולד קוסט שבאוסטרליה זכתה במדליית זהב בהדיפת כדור ברזל בשיא ג'מייקה חדש של 19.36 מטר, לפני ואלרי אדמס מניו זילנד (18.70 מטר) ובריטני קרו מקנדה (18.32 מטר).

=== 2019 ===
==== אלופת המשחקים הפאן-אמריקאיים ====
במשחקים הפאן-אמריקאיים שנערכו באוגוסט בלימה שבפרו זכתה במדליית זהב בהדיפת כדור ברזל בשיא ג'מייקה חדש של 19.55 מטר, לפני בריטני קרו (19.07 מטר) וג'סיקה ראמזי מארצות הברית (19.01	מטר).

==== סגנית אלופת עולם ====
באליפות העולם שנערכה באוקטובר בדוחה שבקטר זכתה במדליית כסף בתוצאה של 19.47 מטר, אחרי גונג ליג'יאו (19.55 מטר) ולפני כריסטינה שוואניץ מגרמניה (19.17 מטר).

=== 2021 ===
באולימפיאדת טוקיו שנערכה ביולי סיימה במקום 13 בהדיפת כדור ברזל בתוצאה של 18.37 מטר.

=== 2022 ===
באליפות העולם באולם שנערכה במרץ בבלגרד שבסרביה סיימה במקום שישי בהדיפת כדור ברזל בתוצאה של 19.12 מטר.

באליפות העולם שנערכה ביולי ביוג'ין שבאורגון, ארצות הברית סיימה במקום עשירי בהדיפת כדור ברזל בתוצאה של 18.29 מטר.

==== סגנית אלופת חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהדיפת כדור ברזל בתוצאה של 18.98 מטר, אחרי שרה מיטון מקנדה (19.03 מטר) ולפני מאדי ושה מניו זילנד (18.84 מטר).

=== 2023 ===
באליפות העולם שנערכה באוגוסט בבודפשט שבהונגריה סיימה במקום חמישי בהדיפת כדור ברזל בתוצאה של 19.59 מטר.

== שיאים אישיים ==
=== אצטדיון ===
* הדיפת כדור ברזל: 19.77 מטר (2023), שיא ג'מייקה

=== אולם ===
* הדיפת כדור ברזל: 19.22 מטר (2018), שיא ג'מייקה

== קישורים חיצוניים ==

קטגוריה:אתלטיות ג'מייקניות
קטגוריה:הודפות כדור ברזל
קטגוריה:אתלטיות ג'מייקניות באולימפיאדת ריו דה ז'ניירו (2016)
קטגוריה:הודפות כדור ברזל באולימפיאדת טוקיו (2020)
קטגוריה:ג'מייקניות שנולדו ב-1992
קטגוריה:ג'מייקנים שנולדו ב-1992
כביש קשירסקויה

כביש קשירסקויה (ברוסית: Каширское шоссе) הוא כביש במחוז האדמיניסטרטיבי הדרומי של העיר מוסקבה.

על פי חוקי התנועה, כביש זה אינו כביש מהיר; המהירות המותרת לאחר היציאה ממוסקבה היא: באזורים מיושבים - 60 קמ"ש, מחוצה להם - 90 קמ"ש.

== אתרים ראויים לציון ==
* המרכז הלאומי למחקר רפואי לאונקולוגיה ע"ש בלוחין
* האוניברסיטה הלאומית למחקר גרעיני
* כנסיית השילוש הקדוש באורחובו-בוריסובו 
* שוק בנייה גדול "קשירסקי דבור" 
* קניון Vegas קשירסקויה שוסה,"קשירסקאיה פלאזה", וקניון "גודזון"

==קישורים חיצוניים==

קטגוריה:מוסקבה: רחובות
קטגוריה:מוסקבה: כבישים
מרדכי פלדשטיין

מוטי פלדשטיין, מנכ"ל קרן קמ"ח
מרדכי אריה (מוטי) פלדשטיין הוא מנכ"ל קרן קמ"ח<ref></ref> - קידום מקצועי חרדי, יזם חברתי חרדי, פעיל בולט בקידום תעסוקת חרדים.

== ביוגרפיה ==
פלדשטיין, יליד 1962, נשוי למרים ואב לחמישה, תושב ירושלים, בוגר ישיבת חברון. את שירותו הצבאי עשה ברבנות חיל מודיעין.

=== פעילות ציבורית ===
לאחר השירות הצבאי, הקים וניהל חברת כוח אדם, שנסגרה בשנת 2000. בין השנים 1996–1999 שימוש כיועץ למגזר החרדי לשר הבריאות יהושע מצא. במסגרת תפקידו, היה אמון על טיפול בפניות הציבור הדתי והחרדי, ובמתן מענה לצרכים של הציבור החרדי במשרד הבריאות.

בשנת 2004 מונה לתפקיד מנכ"ל ארגון זק"א - זיהוי קורבנות אסון. במסגרת תפקידו, פיתח את מערך השיווק ויחסי ציבור של הארגון וכן פיקד על מצבת כוח האדם והגדלת רשת המתנדבים הארצית, פעל בשת"פ עם מפקדי המשטרה בכל המחוזות. פלדשטיין כיהן בתפקיד עד לשנת 2008.

בתחילת 2008, כחצי שנה לאחר שהוקמה קרן קמ"ח על ידי הפילנתרופ היהודי-הבריטי ליאו נואי יחד עם יוסי דייטש, נקרא פלדשטיין לנהל את הקרן ומאז הוא מכהן כמנכ"ל הקרן. קרן קמ"ח - קידום מקצועי חרדי פועלת כיום תוך מטרה לגרום להגדלת ההיצע התעסוקתי עבור הציבור החרדי בישראל ולהשבחתו. בהובלתו של פלדשטיין, הפכה קרן קמ"ח לגוף המוביל בקידום תעסוקת חרדים עם שיתופי פעולה ענפים עם רשויות המדינה וגופים ציבוריים, לצד פרויקטים מגוונים לשילוב חרדים בהייטק, בשירות הציבורי, בהשכלה גבוהה ועוד.

לצד פעילותו לשילוב חרדים בתעסוקה, פלדשטיין הוא חבר הוועד המנהל של עמותת 'IT works' לקידום גיוון בתעסוקה, חבר המועצה הציבורית של 'הפורום הטכנולוגי של ישראל', חבר כנציג המגדר החרדי בצוות תקווה ישראלית בראשות נשיא המדינה<ref></ref>. תקווה ישראלית היא תוכנית של נשיא המדינה לשעבר, ראובן (רובי) ריבלין, לחיזוק הממלכתיות ולביסוס השותפות בין ארבעת המגזרים המרכזיים המרכיבים את החברה הישראלית, חבר בשולחן עגול 'עתודות לישראל' - ערוצי הזנת מצוינות למגזר משרתי הציבור, חבר בוועדת המאיצים של רשת מעוז, חבר בוועדה המייעצת לנשיא המדינה על חלוקת אות הנשיא וחבר מועצת הנהלת קופת החולים מאוחדת.

בשנת 2023 קיבל בשם קרן קמ"ח את עיטור נשיא מדינת ישראל ביחד עם הפילנתרופ היהודי-בריטי מייסד קמ"ח ליאו נואי.

== קישורים חיצוניים ==

קטגוריה:בוגרי ישיבת חברון כנסת ישראל
קטגוריה:חיילי אגף המודיעין
קטגוריה:ירושלים: אישים
קטגוריה:ישראלים שנולדו ב-1962
Helldivers 2

Helldivers 2 (בעברית: הלדייברס 2; מילולית: צוללי הגיהנום 2) הוא משחק וידאו מסוגת פעולה ויריות בגוף שלישי שפותח על ידי Arrowhead Game Studios ופורסם על ידי Sony Interactive Entertainment. המשחק הוא ההמשך של Helldivers, משחק יריות משנת 2015. הוא שוחרר ל-PlayStation 5 ו-Windows ב-8 בפברואר 2024, וזכה לביקורות חיוביות ממבקרים ונמכר בכ - 3 מיליון יחידות שבועיים לאחר יציאתו לאור.<ref></ref>

== קישורים חיצוניים ==

* 

== הערות שוליים ==

קטגוריה:משחקי פעולה-הרפתקאות
קטגוריה:משחקי וידאו משנת 2024
קטגוריה:משחקי Windows
קטגוריה:משחקי פלייסטיישן
ויקטוריה מיהאיווארי-פרקש

ויקטוריה מיהאיווארי-פרקש (בהונגרית: Mihályvári-Farkas Viktória; נולדה ב-26 בנובמבר 2003) היא שחיינית הונגרייה, אלופת אירופה (רומא 2022) במשחה ל-400 מטר מעורב אישי, וסגנית אלופת אירופה (רומא 2022) במשחה ל-1500 מטר חופשי.

== ביוגרפיה ==
מיהאיווארי-פרקש נולדה בבודפשט שבהונגריה.

=== 2019 ===
==== סגנית אלופת אירופה לנוער ====
באליפות אירופה לנוער שנערכה ביולי בקאזאן שברוסיה זכתה במדליית כסף במשחה ל-400 מטר מעורב אישי בתוצאה של 4:41.32 דקות, ובמדליית ארד במשחה ל-1500 מטר חופשי בתוצאה של 16:26.03 דקות.

=== 2021 ===
==== סגנית אלופת אירופה ====
באליפות אירופה שנערכה במאי בבודפשט שבהונגריה זכתה במדליית כסף במשחה ל-400 מטר מעורב אישי בתוצאה של 4:36.81	דקות, אחרי קטינקה הוסו מהונגריה (4:34.76 דקות) ויחד עם איימי וילמוט מהממלכה המאוחדת. בנוסף, סיימה במקום שישי במשחה ל-1500 מטר חופשי בתוצאה של 16:17.27 דקות.

באולימפיאדת טוקיו שנערכה ביולי סיימה במקום שישי במשחה ל-400 מטר מעורב אישי בתוצאה של 4:37.75 דקות, ובמקום 12 במשחה ל-1500 מטר חופשי בתוצאה של 16:02.26 דקות.

באליפות אירופה בבריכת 25 מטר שנערכה בנובמבר בקאזאן שברוסיה סיימה במקום שביעי במשחה ל-1500 מטר חופשי בתוצאה של 16:09.41 דקות, ובמקום 11 במשחה ל-400 מטר מעורב אישי בתוצאה של 4:38.56 דקות.

באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות סיימה במקום 12 במשחה ל-400 מטר מעורב אישי בתוצאה של 4:35.69	דקות, ובמקום 12 במשחה ל-800 מטר חופשי בתוצאה של 8:24.93 דקות.

=== 2022 ===
באליפות העולם שנערכה ביוני בבודפשט שבהונגריה סיימה במקום תשיעי במשחה ל-400 מטר מעורב אישי בתוצאה של 4:41.16 דקות, ובמקום 12 במשחה ל-1500 מטר חופשי בתוצאה של 16:26.41	דקות.

==== אלופת אירופה ====
באליפות אירופה שנערכה באוגוסט ברומא שבאיטליה זכתה במדליית זהב במשחה ל-400 מטר מעורב אישי בתוצאה של 4:37.56 דקות, לפני ז'וז'נה יאקבוש מהונגריה (4:39.79 דקות) ופרייה קולברט מהממלכה המאוחדת (4:40.06 דקות). בנוסף, זכתה במדליית כסף במשחה ל-1500 מטר חופשי בתוצאה של 16:02.15 דקות, אחרי סימונה קואדרלה מאיטליה (15:54.15 דקות) ולפני מרטינה קרמיניולי, גם היא מאיטליה (16:12.39 דקות). במשחה ל-400 מטר חופשי סיימה במקום תשיעי בתוצאה של 4:13.76	דקות.

=== 2023 ===
באליפות העולם שנערכה ביולי בפוקואוקה שביפן סיימה במקום עשירי במשחה ל-400 מטר מעורב אישי בתוצאה של 4:41.28 דקות, ובמקום 19 במשחה ל-1500 מטר חופשי בתוצאה של 16:25.16 דקות.

== ראו גם ==

== קישורים חיצוניים ==

קטגוריה:שחייניות מעורב אישי
קטגוריה:שחייניות חופשי הונגריות
קטגוריה:שחייניות הונגריות
קטגוריה:אלופות אירופה בשחייה
קטגוריה:ילידות 2003
טיגון עדין

טיגון עדין או טיגון בטמפרטורה נמוכה (באנגלית: Gentle frying או Low-temperature frying) היא שיטת בישול על בסיס שמן או שומן.

== מאפיינים ==
השיטה משמשת למאכלים "עדינים ושבריריים" או עמילניים באופן יחסי.<ref>[http://fissler.com/en/cooking_tips_culinary_trends/culinary_trends/study_of_pans/brief_study_of_pans.html fissler.com] </ref> בעוד טיגון עדין משמש בעיקר לבישול ביצים מטוגנות הוא משמש גם לדגים עדינים,<ref>[https://web.archive.org/web/20110714224542/http://www.oceannavigator.com/ME2/dirmod.asp?sid=&nm=&type=Publishing&mod=Publications%3A%3AArticle&mid=8F3A7027421841978F18BE895F87F791&tier=4&id=085B84D47DCB48AA92CF3BA68087E174 oceannavigator.com]</ref> לנתחי בשר רכים,<ref></ref> לנקניקיות,<ref></ref> וכצעד ראשון בתפוחי אדמה מטוגנים.<ref></ref>

== יתרונות ==
טיגון בטמפרטורה נמוכה שימושי אם שומן הטיגון נחרך ברמות חום גבוהות יותר (למשל חמאה או אפילו שמן זית), או אם לשומן הטיגון יש טעם שהטבח רוצה לשמר (למשל שמן זית). שמנים שחוממו יתר על המידה עלולים לייצר תרכובות לא בריאות, אפילו מסרטנות.<ref>[http://www.udri.udayton.edu/NR/exeres/4BEACB52-0F59-4D82-8134-14CFEE5D2127.htm udri.udayton.edu] </ref>

במזונות עמילניים, טיגון בטמפרטורה נמוכה נותן לעמילן שבמזון הזדמנות "לנדוד" ולהתקרמל, מה שיוצר תוצאה מתוקה יותר.

במזונות "שבירים" כמו ביצים, טיגון עדין מונע מהמזון להישרף או להתפרק.

== חסרונות ==
בטיגון בשמן עמוק, אם נעשה בצורה לא נכונה, טמפרטורות נמוכות עלולות להגביר באופן משמעותי את ספיגת השמן, ולהשאיר את האוכל שמנוני, רטוב ולא מעורר תיאבון. עם זאת, Cook's Illustrated (מגזין בישול אמריקאי שמתפרסם מדי חודשיים) פיתח מתכון שבו טוגנים נשארים בשמן קר למשך 25 דקות כשהשמן מתחמם באיטיות ל-138 מעלות צלזיוס, ונמצא שהם מכילים 30% פחות שמן מאשר טוגנים שטוגנו באמצעות השיטה המסורתית בשמן בין 163° לבין 177°C.<ref></ref>

== הערות שוליים ==

קטגוריה:מאכלים מטוגנים
קטגוריה:שיטות בישול
אוארנה

במיתולוגיה היוונית, אֶוּאַרְנֵה או אֶבַרְנֵה (ביוונית עתיקה: Εὐάρνη) הייתה "היפה בצורתה וללא פגמים בצורתה" הנראידה<ref>הסיודוס, תאוגוניה, 259</ref> של סלעי השיש.<ref></ref> היא הייתה בתם של נראוס ודוריס האוקיינידית.<ref></ref>

== הערות שוליים ==

קטגוריה:נראידות
קטגוריה:אלות אדמה
קטגוריה:דמויות מהמיתולוגיה היוונית
נאג'פאלו

נאג'פאלו (בהונגרית: Szilágynagyfalu, סילאג'נאג'פאלו, או Nagyfalu; ברומנית: Nușfalău, נושפלאו) היא קומונה במחוז סלאז' בחבל קרישאנה ברומניה. הקומונה מורכבת משני כפרים, בילגהז (Bilghez או Bürgezd) ונאג'פאלו; היישובים בוגיש (Boghiș) ובוזיש (Bozieș) נפרדו מנאג'פאלו ב-2005 וכך הוקמה קומונת בוגיש.

נאג'פאלו ממוקמת בחלק המערבי של המחוז, על חלקו העליון של נהר בארקאו (Barcău), כ-35 ק"מ ממושב המחוז, זלאו (Zalău).

== מראות ==
* הכנסייה הרפורמית בנאג'פאלו, נבנתה ב-1450, מבנה היסטורי. <ref>[http://www.welcometoromania.ro/DN1h/DN1h_Nusfalau_Biserica_Reformata_r.htm welcometoromania.ro Reformed Church in Nușfalău, Sălaj County], retrieved on May 19, 2012</ref>
* טירת באנפי (Banffy) בנאג'פאלו, נבנתה במאה ה-18, מבנה היסטורי. <ref>[http://www.welcometoromania.ro/DN1h/DN1h_Nusfalau_Castelul_Banffy_r.htm welcometoromania.ro - Banffy Castle in Nușfalău, Sălaj County], retrieved on May 19, 2012</ref>
* שמורת הטבע יער לאפיס (Lapiș, על פני 430 דונם) <ref>[http://www.opengreenmap.org/node/25584 opengreen.org - Nature Reserve Lapiș Forest, Sălaj County], retrieved on May 19, 2012</ref>

== היסטוריה ==

האזור סופח מרומניה להונגריה ב-1940. טבח התרחש בכפר זה ב-8 בספטמבר 1940, כאשר חייל הונגרי בתמיכתם של כמה מקומיים, הרג 11 אנשים (שתי נשים ותשעה גברים) ממוצא רומני מכפר סמוך, שעברו באזור. האזור הושב לרומניה בשלביה האחרונים של מלחמת העולם השנייה.

==יהדות נאג'פאלו==

קהילה יהודית ותיקה התקיימה במקום עוד מימי המשטר הפיאודלי עד להשמדתה בשואה, והיא מהקהילות הוותיקות והעתיקות בטרנסילבניה. קהילת נאג'פאלו הייתה מהקהילות היהודיות הראשונות במחוז מרגיטה שזכו להכרה חוקית, וליהודי הקהילה אף הייתה בעלות על אדמות חקלאיות.

==קישורים חיצוניים==

== הערות שוליים ==

כנסייה רפורמית בנאג'פאלו
קטגוריה:רומניה: יישובים
תום בן עמוס

תום בן עמוס היא דמות בדיונית של ילדה בסדרת ספרי המתח והבלשות "רוני ותום" מאת הסופר גיורא חמיצר שיחד עם חברה הטוב רוני גבריאלי הופכים לצמד הפותר תעלומות בלשיות שאפילו המשטרה לא מצליחה לפענח.

==מאפיינים==
תום היא ההפך הגמור מחברה לצמד: רוני מסודר למופת, והיא מבולגנת ופרועה. רוני גר בדירה רגילה, והיא גרה באוטובוס צהוב בקצה יער נטוש. לרוני יש משפחה מלאה: אמא, אבא, ואחים. תום היא בת יחידה שאמה נפטרה לפני זמן רב, ואביה בלש פרטי שנעדר הרבה מהארץ. תום ידועה בכישוריה להבריז מבית ספר, לא ממש רוצה ללמוד וידועה בעצלנותה לא לסדר שום דבר: אך מתגלה גם כמי שכלל אינה מתעצלת בלסבך את עצמה ואת רוני בחקירות מסוכנות ומשפיעות.

תום מניעה את העלילה, חושבת מחוץ לקופסה ופועלת בהתאם לצו מצפונה ולבה ולעיתים קרובות בניגוד לכללים ולמוסכמות ורוני מצטרף אליה בפענוח פשעים וחקירות בלשיות מסוכנות.<ref name=":0"></ref><ref></ref>

==תפקיד בספרים==
===החקירה הראשונה===
תום בתחילת הספר מתוארת כילדה פרועה ומעצבנת. כבר ברגע הראשון שהם נפגשים נוצר בינה ובין רוני עימות שבו היא מוציאה את רוני בעל השליטה העצמית משלוותו, רוני פוגע בה וגם נפגע ממנה.<ref name=":0" />

בסופו של דבר היא מתחברת אל רוני ועושה איתו חקירה מטורפת ומלאה הרפתקאות. בעקבות חקירה זו הופכים השניים לצמד הבלשים המוצלח ביותר בתל אביב.

===החקירה השנייה===
בספר זה רוני ותום נכנסים לעומקים הכי מסוכנים של הסכנות עצמם. הם מסבכים את עצמם עם ירדנה אדלר וזקן תמהוני בשם גלזר, הם מסבכים את עצמם עם משפחותיהם, ועוד. בספר זה אביה של תום, צ'רלי, מגיע לביקור ראשון בישראל אחרי חקירותיו השונות במדינות אחרות ומצליח לעזור לבתו ולרוני.

===החקירה השלישית===
בספר השלישי רוני ותום נפרדים בפעם הראשונה בחייהם כצמד בלשים, אך זה לא עוצר את רוני להסתבך שוב בקיבוץ סבתו, בזמן שתום תקועה בהרפתקאות רבות משלה, ובמיוחד עם אביה. תום חוגגת בת מצווה לא-בת מצווה בספר זה. המתנה לבת מצווה נדחתה: אך זה לא עוצר אותה בפעם ה-700 בחייה להסתבך לבדה, בלי רוני.

===החקירה הרביעית===
אם בספרים הקודמים רוני ותום עשו חקירות מסוכנות ביותר: אתם לא מדמיינים ואף לא תצליחו לדמיין את הסיכון שרוני ותום לקחו לעצמם עכשיו. בין אם זה חטיפת-עין או בין אם זה דיסק חשוב: ספר זה הוא הספר הכי מסוכן בסדרה: אך מה שמרגיע זה רוני ותום, שלמרות הפחד, נכנסים למצב זוגי בפעם הראשונה.

===החקירה החמישית===
רוני ותום הפעם רשמית זוג! אך הוריו של רוני מניעים את העלילה כשמבקשים מרוני לעלות לכיתת הצטיינות במקום לחטיבה בבית ספרו הרגיל. רוני לא מסכים כי זה בלי תום, אך לבסוף מנסה ללמד את תום למבחן הגדול לקבלת הכיתה - אך תום מקבלת הצעת עבודה מדהימה בול ביום של המבחן. רוני אומר לא - תום אומרת כן. בלי שותפה - תום הולכת למרדף הכי מסוכן בחיים שלה - גם שרוני מצטרף אליה. הם מסתבכים פעם שלישית גלידה עם פושעים, אך הפעם סיפור שונה ומטורף מהספרים הקודמים בסדרה.

==תפקיד בסדרת הטלוויזיה==
ב-2023 סדרת הספרים עובדה לסדרת טלוויזיה שמשודרת בערוץ ניקלודיאון ב-yes. את תום מגלמת בסדרה השחקנית הצעירה אמילי מדואל.<ref></ref> לסדרה שודרו עד כה 4 עונות המבוססות כל אחת על אחד מספרי הסדרה.<ref></ref>

== הערות שוליים ==

קטגוריה:דמויות בדיוניות בתרבות הישראלית
קטגוריה:דמויות ספרותיות
קטגוריה:דמויות טלוויזיוניות
קטגוריה:ילדים בדיוניים
רפאלו (ממתק)

רפאלו (באיטלקית: Raffaello) הוא טראפל שקדים קוקוס כדורי שהיצרן האיטלקי פררו הביא לשוק בשנת 1990.<ref></ref>

== מאפיינים ==

הוא מורכב מופל כדורי אשר מלא בקרם חלב לבן ושקדים מולבנים. לאחר מכן הוא מוקף בשכבת קוקוס. הוא מכיל לקטוז, מה שהופך את רפאלו לבלתי תואם לצרכנים עם אי-סבילות ללקטוז.

מפעלי פררו המייצרים את רפאלו כוללים את ולדימיר, רוסיה,<ref name=":0"></ref> ברנטפורד, קנדה,<ref name=":1"></ref> וארלון, בלגיה.<ref></ref> רוסיה היא השוק הגדול ביותר של פררו עבור רפאלו.<ref></ref>

== היסטוריה ==
בשנת 2008 החלה חברת Soremartec הבלגית (חלק מקבוצת פררו) בצעדים משפטיים נגד לנדרין, חברה אוקראינית שהחלה לייצר ב-2007 ממתק בדומה לרפאלו, בשם Waferatto. חברת Soremartec הגישה תביעה בטענה שלנדרין הפרה את הסימן המסחרי של Soremartec המגן על המראה של ממתקי רפאלו. לאחר מאבק ממושך בבית המשפט, בית המשפט המסחרי הגבוה באוקראינה פסק לטובת לנדרין, וביטל את תוקפו של הסימן המסחרי של סורמארטק באוקראינה.<ref></ref> <ref></ref>

בשנת 2017, בית משפט בפרנקפורט בגרמניה קבע כי פררו יצטרך לרשום את מספר ממתקי רפאלו בכל חבילה שנמכרה, במקום לספק רק את המשקל.<ref></ref>

== לקריאה נוספת ==
* רשימת מותגי ממתקים

== קישורים חיצוניים ==

* 

== הערות שוליים ==

קטגוריה:ממתקים
ההורות

ההורות (באנגלית: The Parenting) הוא סרט קומדיית אימה אמריקאית בבימויו של קרייג ג'ונסון, ותסריט מאת קנט סאבלט. בסרט מככבים בריאן קוקס, אידי פאלקו, ליסה קודרו, דין נוריס, ניק דודאני, ברנדון פלין ופארקר פוזי.

== תקציר העלילה ==
זוג להטב"ים, רוהאן וג'וש, נופשים בחופשה עם הוריהם. בזמן שנופשים, הם מגלים ישות אפלה בת 400.

== צוות השחקנים ==
* בריאן קוקס
* אידי פאלקו
* ליסה קודרו
* דין נוריס
* ניק דודאני
* ברנדון פלין
* פארקר פוזי

== הפקה ==
ב-26 בינואר 2021, פיתח "ניו ליין סינמה" פרויקט של סרט קומדיית אימה. במרץ 2022, הוכרז צוות השחקנים. צילומי סרט החלו ב-25 במרץ 2022, במסצ'וסטס.

== הפצה ==
הסרט עתיד לעלות לשידור בספק שירות הזרמת המדיה "Max".

== קישורים חיצוניים ==

== הערות שוליים ==

קטגוריה:סרטי האחים וורנר
קטגוריה:סרטי להט"ב אמריקאיים
קטגוריה:סרטי ניו ליין סינמה
קטגוריה:סרטים באנגלית
קטגוריה:סרטים הומוסקסואליים
קטגוריה:סרטים על משפחות
פיגוע הירי בתחנת הדלק בעלי (2024)

פיגוע הירי השני בתחנת הדלק בעלי אירע ב-29 בפברואר 2024, כ' באדר א' ה'תשפ"ד, בתחנת דלק ליד עלי שבצפון בנימין. בפיגוע נרצחו שני אזרחים ישראלים.

הפיגוע אירע 8 חודשים לאחר פיגוע הירי הראשון באותו המקום, בו נרצחו 4 ישראלים.

== הפיגוע ==
בסביבות השעה חמש אחר הצהריים, מחבל פלסטיני חמוש ברובה סער פתח בירי לעבר אזרחים ישראלים בתחנת דלק ליד היישוב עלי. בפיגוע נרצחו שני אזרחים ישראלים, יצחק צייגר, בן 57 תושב היישוב שבי שומרון והנער אוריה הרטום בן 16.5 תושב דולב שבהרי בנימין. המחבל חוסל בהמשך על ידי אביעד גזבר, קצין במילואים, ומנהל חומוסיית חומוס אליהו בתחנת הדלק, אשר יצא לרענון משירות מילואים במסגרת הלחימה ברצועת עזה.

המחבל, מוחמד מנאסרה, שירת כקצין חקירות בדרגה המקבילה לרב-פקד במשטרת הרשות הפלסטינית ושוחרר בשנת 2019 ממאסר בו שהה בגין עבירות גניבת אמל"ח. ב-24 ביולי 2024 הרסו כוחות צה"ל את ביתו בקלנדיה.<ref></ref>

== ראו גם ==
* פיגוע הירי הראשון בתחנת הדלק בעלי (2023)

== קישורים חיצוניים ==

* 
* 
* 

== הערות שוליים ==

קטגוריה:עלי
תחנת הדלק בעלי
קטגוריה:טרור פלסטיני
תחנת הדלק בעלי
תחנת הדלק בעלי
קטגוריה:זירת יהודה ושומרון במלחמת חרבות ברזל
קטגוריה:פת"ח
פנדה (חברה פינית)

אתר מפעל פנדה בוואיאקוסקי
חברת פנדה (בפינית: Panda Oy) היא חברת ממתקים פינית שבסיסה ב-Vajakoski, ייבסקילה.

== מאפיינים ==
החברה נוסדה בשנת 1920 על ידי SOK (Suomen Osuuskauppojen Keskuskunta) (ארגון שיתופי קמעונאי פיני עם משרדו הראשי בהלסינקי).<ref></ref> פנדה ידועה במוצרי השוש והשוקולד שלה.

בשנת 2005 נמכרה החברה ל-Felix Abba, שהיא חלק מקבוצת Orkla הנורווגית.<ref></ref>

== היסטוריה ==
=== שלבי ההתחלה ===
SOK הקימה את פנדה ב-1920. השם אז היה פשוט מפעל הממתקים של SOK. ב-1929 עבר המפעל כדי להתרחב והמפעל החדש נבנה ליד מפעל המרגרינה של החברה. בשנים הראשונות מבחר המוצרים כלל רק ממתקים קשים וריבה. ייצור השוקולד החל בבניין החדש, ובעשור שלאחר מכן החלו לייצר ליקריץ. בשנות מלחמת העולם השנייה צומצם מבחר המוצרים, ובסוף 1942 הייתה זמינה רק מרמלדת גזר, אך בתקופת המחסור גם זה נמכר כמו "לחמניות חמות". לאחר המלחמה הרגולציה הקשתה על ייצור הממתקים, אך בשנות החמישים גם זה נעשה קל יותר והתעשייה החלה לצמוח במהירות.<ref name="vakkapanda1"></ref><ref name="phistoria"></ref>

=== שנות ה-60 ===
השימוש בפנדה בתור לוגו החל משנות ה-50 על חפיסת השוקולד Panda Pop, שעל העטיפה צויר דוב פנדה מסוגנן. מאוחר יותר, הפנדה הפכה לסמל של המפעל כולו והשם שונה ב-1961 ל-Panda Suklaatehdas. ב-1969, ליד מפעל המרגרינה והממתקים הישן, הושלם מבנה מפעל חדש רק לייצור שוקולד. היצוא החל באותו עשור כשהחל המפעל לייצא ליקריץ לארצות הברית.

=== שנות ה-70–90 ===
בשנות ה-70 ושנות ה-80, מגוון המוצרים גדל. למבחר נוספו גם ממתקי ליקרים וגם חטיפי שוקולד ומוצרים ישנים שופרו וחודשו. בשנת 1988 התנתקה החברה מ-SOK כחברה עצמאית, כאשר הנהלת המפעל קנתה אותה מ-SOK לעצמה, אך המיתון הוריד את הפריון של הענף כולו. החברה החלה למכור את ממתקי הפנדה בחנויות שאינן מקבוצת SOK.

בשנת 1995, פנדה נמכרה לבעלות נורווגית, אך הנהלת המפעל קנתה את החברה חזרה לבעלות פינית בשנת 2000. בשנת 2005 היא נמכרה שוב.

== קישורים חיצוניים ==

== הערות שוליים ==

קטגוריה:ממתקים
קטגוריה:חברות שוקולד
קטגוריה:חברות פיניות
סואאו אואה

סוּאֶאוֹ אוֹאֶה (ביפנית: 大江 季雄; 2 באוגוסט 1914 – 24 בדצמבר 1941) היה אתלט יפני, זוכה מדליית ארד אולימפית (ברלין 1936) בקפיצה במוט.

== ביוגרפיה ==
אואה נולד וגדל בנאצ'יקאצורה שביפן.

=== 1934 ===
במשחקי אליפות המזרח הרחוק שנערכו במנילה שבפיליפינים זכה במדליית זהב בקפיצה במוט בתוצאה של 3.96 מטר.

=== 1935 ===
באוניברסיאדה שנערכה בבודפשט שנערכה באוגוסט זכה במדליית כסף בקפיצה במוט בתוצאה של 4.10 מטר.

=== 1936 ===
==== מדליית ארד אולימפית ====
באולימפיאדת ברלין שנערכה באוגוסט זכה במדליית ארד בקפיצה במוט בתוצאה של 4.25 מטר, אחרי ארל מידוס מארצות הברית (4.35 מטר) ושוהיי נישידה מיפן (4.25 מטר). אואה ונישידה עברו את אותו גובה, וסירבו להתחרות זה מול זה על-מנת להגיע להכרעה, ובהחלטת הנבחרת היפנית זכה נישידה במדליית כסף ואואה במדליית ארד, בהסתמך על כך שמספר הפסילות של נישידה היה נמוך יותר משל אואה. התחרות מתועדת בסצנה בסרט אולימפיה שבוים והופק על-ידי לני ריפנשטאהל. עם הגעתם ליפן, חצו השניים את המדליות שלהם, ויצרו שתי מדליות שחצי מהן עשוי מכסף וחצי מהן עשוי מברונזה.

בשנה זו קבע שיא יפן של 4.34 מטר.

=== 1937 ===
בשנה זו שבר פעם נוספת את שיא יפן, וקבע תוצאה של 4.35 מטר - שיא שהחזיק כ-21 שנים.

== חיים אישיים ומותו ==
בשנת 1939 הצטרף לצבא היפני הקיסרי, וב-24 בדצמבר 1941 נהרג בפעילות מבצעית במנילה שבפיליפינים.

== שיאים אישיים ==
=== אצטדיון ===
* קפיצה במוט: 4.35 מטר (1937)

==קישורים חיצוניים==

== הערות שוליים ==

קטגוריה:קופצים במוט
קטגוריה:אתלטים יפנים
קטגוריה:אתלטים באולימפיאדת ברלין (1936)
קטגוריה:זוכי מדליית ארד אולימפית
קטגוריה:יפנים שנהרגו במלחמת העולם השנייה
קטגוריה:יפנים שנולדו ב-1914
קטגוריה:יפנים שנפטרו ב-1941
הולנד (אזור גאוגרפי)

הולנד (בהולנדית: Holland) הוא אזור גאוגרפי בחוף המערבי של מדינת הולנד אשר היה בעבר אחד ממחוזות הולנד. בין המאה ה-10 למאה ה-16 האזור נכלל בשטחי האימפריה הרומית הקדושה כמדינה שנשלטה על ידי הרוזנים של הולנד. במהלך המאה ה-17 המדינה הפכה למעצמה ימית וכלכלית ששלטה ביתר המחוזות של הרפובליקה ההולנדית העצמאית החדשה.

האזור בו נמצאה בעבר רוזנות הולנד חופף כיום לאזור בו נמצאים שני המחוזות ההולנדים מחוז צפון הולנד ומחוז דרום הולנד, בהם נמצאים גם שלושת הערים הגדולות ביותר במדינה – עיר הבירה אמסטרדם, העיר רוטרדם שמכילה את הנמל הגדול ביותר באירופה, והעיר האג המהווה את המרכז השלטוני של המדינה.

על אף שבשפה העברית ובשפות אחרות השם "הולנד" הוא השם בו משתמשים כדי להתייחס למדינה כולה, ועל אף שישנם אפילו הולנדים רבים שנוהגים לעשות זאת בעצמם,<ref>[https://www.holland.com/global/tourism/information/general/netherlands-vs-holland.htm Netherlands vs. Holland] , Netherlands Board of Tourism & Conventions</ref> עבור הולנדים רבים (במיוחד אלו שאינם גרים באזור הגאוגרפי של הולנד או שלא גרים בחלק המערבי של המדינה) חשוב במיוחד שלא לקרוא לכל המדינה בשם "הולנד".<ref name="MoFA"></ref> בינואר 2020 הולנד ביטלה באופן רשמי את תמיכתה בשימוש במילה הולנד עבור המדינה כולה, ובאותה ההזדמנות יצרה עיצוב מחדש של לוגו עם הכיתוב "הולנד" ל-"NL".<ref></ref>

נכון לנובמבר 2019 חיו באזור זה 6,583,534 תושבים.<ref name="opendata.cbs.nl"></ref>

== מפות ==
<gallery mode="packed" heights="200px">
קובץ:Low_Countries_Locator_Holland.svg|הולנד בשנת 1350
קובץ:Holland1477.png|הולנד בשנת 1477
קובץ:1606_Mercator_Map_of_Holland_(_Netherlands_)_-_Geographicus_-_Hollandt-mercator-1606.jpg|הולנד בשנת 1606
</gallery>

== קישורים חיצוניים ==

==הערות שוליים==

קטגוריה:הולנד: אזורים
Dizzy (שיר של אולי אלכסנדר)

"Dizzy" (בעברית: "מסוחרר") הוא סינגל מאת הזמר-יוצר אולי אלכסנדר, אשר יצא לאור ב-1 במרץ 2024 על ידי חברת התקליטים פולידור רקורדס. השיר ייצג את הממלכה המאוחדת באירוויזיון 2024 שהתקיים במאלמה שבשוודיה.<ref></ref> זהו שירו הראשון של אלכסנדר תחת שמו, לאחר פירוק הלהקה יירס אנד יירס אשר היה סולנה.

== רקע וכתיבה ==
בשנת 2023, לאחר שנחשף במהלך התוכנית "Strictly Come Dancing" (הגרסה הבריטית לפורמט "רוקדים עם כוכבים"), דבר השתתפותו של אלכסנדר באירוויזיון 2024, הוא היה עד מהרה למשתתף המועדף על סוכנויות ההימורים לזכייה בתחרות.<ref></ref> לאחר זמן מה הוא שחרר קטע קצר מתוך השיר בסרטון שפרסם ברשתות החברתיות, שבו השתתפה בהופעת קמע קרול קירקווד, חזאית רשת BBC. ב-7 בפברואר 2024 נחשף שמו של השיר – "Dizzy", וכן תאריך יציאתו לאור – 1 במרץ 2024.<ref></ref> השיר והווידאו קליפ אליו ישודרו בבכורה במשדר טלוויזיוני מיוחד בשם "Graham Meets Olly" בערוץ BBC One.<ref></ref>

אלכסנדר תיאר את השיר כ"אלקטרוני" וכ"משהו שאפשר לרקוד לצליליו".<ref></ref><ref></ref><ref></ref>

== באירוויזיון ==
כיוון שהממלכה המאוחדת נכללת בחמש המדינות הגדולות, היא העפילה לגמר באופן אוטומטי. עם זאת, היא הצביעה בחצי הגמר הראשון.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. הממלכה המאוחדת הופיעה אחרי אירלנד ולפני אוקראינה. בגמר, שנערך ב-11 במאי, הופיעה הממלכה המאוחדת כשיר מספר 13, אחרי יוון ולפני נורווגיה. הממלכה המאוחדת סיימה את התחרות במקום ה-18 עם 46 נקודות (כולן מהשופטים).<ref></ref>

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי הממלכה המאוחדת באירוויזיון
קטגוריה:שירים באנגלית
זבגפנט

זבגפנט (באנגלית Zavegepant), הנמכר בשם זבזפרט (Zavzpret), הוא תרופה הניתנת בתרסיס לאף, ומיועדת לטיפול במיגרנה בבוגרים בזמן ההתקף, כאשר ההתקף יכול להיות מלווה באאורה או ללא אאורה. 

התרופה אינה ניתנת למניעה של מיגרנה. 

התרופה נספגת במהירות בחלל האף, ישירות לזרם הדם. התרופה יכולה להשפיע החל מרבע שעה עד שעתיים מרגע נטילתה. לא ידוע על יעילות ובטיחות התרופה בילדים, בהריון ובהנקה.<ref></ref>

== מנגנון פעולה ==
חלבון CGRP) calcitonin gene-related peptide) נמצא קשור לכאב וסימפטומים המופיעים במיגרנה. 

זבגפנט הוא אנטגוניסט של CGRP . השימוש בתרופה זו מפחית את כאבי המיגרנה ותסמינים נוספים של מיגרנה כגון בחילות ,רגישות לאור ורגישות לקול.<ref></ref>

== תופעות לוואי ==
תופעות הלוואי השכיחות ביותר כולות טעם חריג, בחילה, אי נוחות או גירוי באף, והקאה

תופעת לוואי מסוכנת כוללות תגובה אלרגית (נפיחות בפנים, בפה, בלשון, בגרון או בעיות נשימה). יש לפנות לקבלת טיפול חירום.

== פרמקולוגיה ==
ספיגה: שיא הריכוז בפלזמה נצפה כחצי שעה לאחר מתן מנה אחת (10 מיליגרם) של תרופה בתרסיס. 

נפח הפיזור: נפח הפיזור בממוצע של התרופה בגוף הוא 1774 ליטר. 90% מהתרופה נקשרת לחלבוני הפלזמה.

מטבוליזם: מטבוליזם עיקרי נעשה על ידי CYP3A4

הפרשה: זמן מחצית החיים של ZAVZPRET לאחר מתן מנה אחת של התרופה בתרסיס לאף הוא 6.55 שעות. בממוצע הפינוי הוא 266 ליטר לשעה. הפינוי נעשה בעיקר דרך הצואה ובאופן מזערי דרך השתן.

== מחקרים נוספים ==
במחקר בו השתתפו 623 אנשים שלקחו ZAVZPRET לעומת 646 אנשים שלקחו פלצבו, תוך שעתיים בקבוצה שלקחה ZAVZPRET:

-         24% מהאנשים דיווחו על היעדר כאב לעומת 15% בקבוצת הפלצבו

-         40% מהאנשים דיווחו על היעדר רוב הסימפטומים הרגילים המלווים מיגרנה לעומת 31% בקבוצת הפלצבו.<ref></ref>

תרופה זו נמצאה טובה יותר בהקלה על בחילות, פוטופוביה או פונופוביה לעומת פלצבו. <ref></ref>

==קישורים חיצוניים==

== הערות שוליים ==

קטגוריה:תרופות
תפוח (סוג)

תפוח (שם מדעי: Malus) הוא סוג צמחים במשפחת הוורדיים הכוללים מספר מינים של עצים ושיחים נשירים. העצים, אשר בהם גדלים תפוחים, פופולריים ברחבי העולם.

לעצים פרחים ריחניים הפורחים באביב, וכוללים פרחים בצבע לבן ופרחים בגוונים ורודים. לפירות של העצים יש גדלים, צבעים, וטעמים שונים בהתאם לזן.

העצים יכולים להגיע בשיא לגובה שבין 4 ל-12 מטרים. העלים של העץ יכולים להיות באורך 3 עד 10 סנטימטרים עם שוליים משוננים. לפרחים יש חמישה עלי כותרת, והם עשויים להיות לבנים, ורודים או אדומים, עם אבקנים אדומים. הפריחה של העץ מתרחשת באביב.

== מינים ==
{|
| valign = top |
* Malus angustifolia
* Malus asiatica
* Malus baccata
* Malus brevipes
* Malus coronaria
* Malus crescimannoi
* Malus daochengensis
* Malus domestica
* Malus doumeri
* Malus florentina
* Malus × floribunda
* Malus fusca
* Malus halliana
* Malus honanensis
* Malus hupehensis
| valign = top |
* Malus ioensis
* Malus jinxianensis
* Malus × kaido
* Malus kansuensis
* Malus komarovii
* Malus leiocalyca
* Malus mandshurica
* Malus muliensis
* Malus niedzwetzkyana
* Malus ombrophila
* Malus orientalis
* Malus prattii
* Malus prunifolia
* Malus rockii
* Malus sikkimensis
| valign = top |
* Malus × soulardii
* Malus spectabilis
* Malus spontanea
* Malus sylvestris
* Malus toringo
* Malus toringoides
* Malus transitoria
* Malus trilobata
* Malus turkmenorum
* Malus yunnanensis
* Malus zhaojiaoensis
* Malus × zumi
|}

== גלריה ==
<gallery>
Red Apple.jpg|תפוח בשל מסוג Malus domestica המין הפופולרי ביותר של התפוחים
Apple_blossom._Eastern_Siberia.jpg|פריחה של תפוחים. צולם במזרח סיביר
Crabapples.jpg|תפוחים בשלים מסוג Malus sylvestris
Lee-Russell-Farm-Security-Administration-1939-Crab-Apples.jpg|סלים עם תפוחים מסוג Malus sylvestris למכירה בקונטיקט. צולם ב-1939
20071103Tradkrafta1.JPG|גזע העץ
Crabapple_bonsai_-_late_summer_photo.JPG|גרסת בונסאי של עץ תפוחים
</gallery>

== קישורים חיצוניים ==

קטגוריה:צמחים שתוארו ב-1754
קטגוריה:טקסונים שתוארו בידי פיליפ מילר
קטגוריה:עצי פרי
ג'ון קלארק (מושל דלאוור)

ג'ון קלארק (באנגלית: John Clark; ) היה פוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-20 בשנים 1817–1820, וכחבר בית הנבחרים של דלאוור בשנים 1799–1800.
==ראשית חייו==
ג'ון קלארק נולד במחוז ניו קאסל, מדרום לעיר סמירנה, במושבת דלאוור, כבנו של ויליאם קלארק. ב-1784 הוא נשא לאישה את שרה קוק קורביט, בתו של נשיא דלאוור ג'ון קוק, ולשניים נולדה לפחות בת אחת בשם מרי.
==קריירה פוליטית==
קלארק היה דמות פוליטית יוצאת דופן בדלאוור בכך שהוא היה איש המפלגה הפדרליסטית במחוז ניו קאסל שרוב אוכלוסייתו הייתה פרסביטריאנית. הפדרליסטים הטיפוסיים יותר היו אפיסקופלים או מתודיסטים ממחוזות קנט או סאסקס. אנשי המפלגה הדמוקרטית-רפובליקנית הטיפוסים יותר היו פרסביטריאנים ממחוז ניו קאסל. על כל פנים, ב-1816 הוא הביס את המועמד הדמוקרטי-רפובליקני, מאנן בול מלאורל שבמחוז סאסקס, וכיהן כמושל דלאוור מ-21 בינואר 1817 ועד 18 בינואר 1820.

כמושל, היה קלארק אחד מאלו שדגלו בשיפורים בחינוך הציבורי. בספרו "דמוקרטיה בדלאוור", מתאר קארול הופקר כיצד קלארק "טען שלדלאוור קיים צורך מיוחד לחנך את עמה בשל המחסור של המדינה בקרקעות פנויות להרחבת האוכלוסייה. לפיכך, הוא אמר, 'תלות רבה חייבת להיות מונחת בכישורים השכליים של אזרחינו לתמיכה בכוחנו ובחשיבותנו במסגרת האיחוד'". האספה הכללית של דלאוור הגיבה בהקצאת סכום מגוחך של 1,000 דולר לכל אחד משלושת מחוזות המדינה לטובת מטרה זו.

יותר מכך, דלאוור הייתה מדינה שקפאה על השמרים. עונשים בסגנון ימי הביניים, כמו מסמור אוזניים לעמוד הקלון, המשיכו להיות מוטלים במסגרת מערכת הענישה. האדמה נוצלה בהדרגה עד קצה גבול היכולת, ובשל ההגירה, גודל אוכלוסיית דלאוור ב-1820 היה כמעט זהה לזה של 1810. תוצאה מידית וקבועה לכך הייתה שהמדינה איבדה את המושב השני שלה בבית הנבחרים של ארצות הברית.
==מותו==
ג'ון קלארק נפטר בסמירנה ב-14 באוגוסט 1821. הוא נטמן בבית הקברות הפרסביטריאני של דאק קריק, כיום בית הקברות הולי היל.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/216/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, p. 217.
</div>

==קישורים חיצוניים==
* [https://www.nga.org/governor/john-clark/ ג'ון קלארק] באתר אגודת המושלים הלאומית 
* [https://politicalgraveyard.com/bio/clark5.html#577.16.34 ג'ון קלארק] באתר The Political Graveyard 
* 

קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים שנולדו ב-1761
קטגוריה:אמריקאים שנפטרו ב-1821
All Born Screaming

All Born Screaming (בעברית: כולם נולדים צועקים) הוא אלבומה השמיני של הזמרת האמריקאית סנט וינסנט. האלבום יצא ב-26 באפריל 2024 דרך חברת התקליטים וירג'ין.

== כתיבה והפקה ==
האלבום הוקלט באולפן המפורסם אלקטריק ליידי, באולפנו של סטיב אלביני ובאולפנה הפרטי של סנט וינסנט בלוס אנג'לס.<ref>
</ref> קלארק תיארה את האלבום כ"פופ פוסט-אפוקליפטי", ואמרה ששירים רבים בו נוגעים בנושאים כמו גן עדן וגיהנום.

באלבום השתתפו, בין היתר, דייב גרוהל, מתופף הפו פייטרס החדש ג'וש פריס, נייל רוג'רס<ref></ref> וקייט לה בון.

== רשימת רצועות ==
כל השירים נכתבו והולחנו על ידי סנט וינסנט.

== מיקומי שיא ==

== הערות שוליים ==

== קישורים חיצוניים ==

קטגוריה:אלבומי 2024
קטגוריה:אלבומים באנגלית
קטגוריה:אלבומי חברת וירג'ין רקורדס
אולס סמצ'וק

אוּלַס אולקסייביץ' סַמצ'וק (באוקראינית: Улас Олексійович Самчук; 20 בפברואר 1905 – 9 ביולי 1987) היה סופר, עיתונאי ופובליציסט אוקראיני, מראשי התנועה הלאומית האוקראינית וחבר בממשלה הגולה של הרפובליקה האוקראינית . סמצ'וק נודע בעיקר בשל כתיבתו הספרותית ומאמריו הפובליציסטיים שניסו לעורר את התודעה הלאומית האוקראינית, אך גם בשל אנטישמיותו ושיתוף הפעולה שלו עם הנאצים בתקופת מלחמת העולם השנייה.

עבודתו הספרותית של סמצ'וק, ובמיוחד טרילוגיית "וולין" הנחשבת ליצירת המופת שלו, תרמה רבות לעיצוב הזהות והתרבות האוקראינית. עם זאת, שיתוף הפעולה שלו עם הנאצים מעיב על מורשתו ומהווה כתם שחור בהיסטוריה האוקראינית.

==ביוגרפיה==
סמצ'וק נולד בשנת 1905 בכפר דרמן () שבאוקראינה. בצעירותו למד בגימנסיה אוקראינית פרטית ואחר כך באוניברסיטאות ברסלאו ופראג. ספרו הראשון, "מריה" , שיצא לאור ב-1934, תיאר את הרעב הגדול (ה'הולודומור') באוקראינה והיה הראשון שהעלה את הנושא למודעות הציבורית. 

בתקופת מלחמת העולם השנייה שיתף סמצ'וק פעולה עם הנאצים. הוא שימש עורך ראשי של העיתון הפרו-נאצי "וולין" וקרא בכתביו ל"טיהור אתני" של אוקראינה מיהודים ופולנים. ב-1944 נמלט מאימת הצבא האדום המתקרב לגרמניה הנאצית וב-1948 היגר לקנדה, שם המשיך בפעילותו הספרותית והעיתונאית עד מותו בטורונטו ב-1987.

==קישורים חיצוניים==

* [http://www.languagelanterns.com/maria_samchuk_bio.htm ביוגרפיה של סמצ'וק], שהודפסה בראש ספרו 'מריה' הביוגרפיה מהללת ואינה מזכירה את הפרק האנטישמי בחייו, נכתבה בידי אוקסנה ברייז'ון-סוקוליק, שהייתה מופקדת על ביצוע צוואתו
* 

קטגוריה:נפטרים ב-1987
קטגוריה:ילידי 1905
קטגוריה:אוקראינים משתפי פעולה עם הנאצים
קטגוריה:סופרים אוקראינים
קטגוריה:פוליטיקאים אוקראינים
קטגוריה:סופרים קנדים
מייקל מקלהטון

מייקל מקלהטון (באנגלית: Michael McElhatton; נולד ב-12 בספטמבר 1963) הוא שחקן ותסריטאי אירי. הוא ידוע בעיקר מתפקידו בסדרה "משחקי הכס" בתור לורד רוז בולטון.

==ביוגרפיה==
הוא נולד בדבלין, אירלנד ב-1963 ושם למד ב"Terenure College", בית ספר הידוע בלימודי הדרמה שלו. לאחר מכן בילה שמונה שנים בלונדון, שם סיים את לימודיו באקדמיה המלכותית לאמנות דרמטית ב-1987. בתחילת שנות התשעים חזר לאירלנד, שם החל את קריירת המשחק שלו בעיקר בתיאטרון ובטלוויזיה.

תפקידו הראשון היה בסרט הקצר "The Loser" מ-1990. ב-1999 הופיע גם בטלוויזיה בסדרה The Ambassador.

לאורך השנים הופיע במספר תפקידים שהידוע מביניהם הוא בתור לורד רוז בולטון בסדרה משחקי הכס של רשת HBO, תפקיד אותו שיחק בין עונה שנייה לשישית. בנוסף שיחק בסרט האימה מ-2015 "The Hallow" בתור קולם דונלי ובסרט אשתו של שומר גן החיות בתור ירזיק. כמו כן הופיע בתפקידי אורח בסדרות צ'רנוביל וגאון.

==פילמוגרפיה==
סרטים:
* The Loser מ-1990
* I Went Down מ-1997
* Blow Dry מ-1997
* אינטרמישן מ-2003
* Fifty Dead Men Walking מ-2008
* Perrier's Bounty מ-2009
* אלברט נובס מ-2011
* The Hallow מ-2015
* נורם בעיר הגדולה מ-2016
* הנתיחה של האלמונית מ-2016
* שד נאה מ-2016
* מצור ג'דוטוויל מ-2016
* אשתו של שומר גן החיות מ-2017
* קינג ארתור: אגדת החרב מ-2017
* ליגת הצדק מ-2017
* הדו-קרב האחרון מ-2020

סדרות טלוויזיה:
*The Ambassador מ-1999
*Zen ב-2011
*משחקי הכס מ-2012 עד 2016
*החטא הקדמון מ-2013
*רחוב ריפר מ-2013
*גאון מ-2017 עד 2018
*הגשר מ-2019
*צ'רנוביל מ-2019
*רצח אופי מ-2020
*מחזור כישור הזמן מ-2021
*ג'ק ראיין מ-2023
*The Dry (2024)

==קישורים חיצוניים==

==הערות שוליים==

קטגוריה:שחקני קולנוע וטלוויזיה אירים
קטגוריה:ילידי 1963
יום כיפור (שיר)

"יום כיפור" הוא שיר של הזמרת-יוצרת הישראלית יסמין מועלם. השיר נכתב והולחן על ידי יסמין מועלם, הופק בידי ישי סוויסה ויצא לאור כסינגל ב-8 בפברואר 2024.

== רקע ==
השיר נכתב והולחן על ידי מועלם<ref name=":0"></ref><ref></ref><ref name=":3"></ref> ובוצע על ידה במספר הופעות בשנים שלפני צאתו כסינגל<ref>יסמין מועלם, [https://www.instagram.com/p/C3FDo77NZne/ את השיר הבא לא תכננתי להוציא], אינסטגרם, 8 בפברואר 2024</ref><ref></ref><ref></ref><ref name=":1"></ref>. "יום כיפור" יצא לאור בהפקתו של ישי סוויסה כסינגל ב-8 בפברואר 2024<ref name=":0" />, וביום יציאתו כתבה מועלם:

== ניתוח מוזיקלי ==
השיר הוא שיר בלדה אשר מילותיו עוסקות בפרידה מעוררת רגשות כואבים אצל הצד הנפרד<ref name=":1" /><ref name=":3" />, שמתגלמים בפנטזיות נקמה אלימות<ref name=":1" />, ונחמתה היא באהבה עצמית ובשירים<ref name=":3" />. ברדיו "כאן 88" צוין כי מועלם בביצוע השיר משלבת בין שירה דיבורית לבין פריייזינג שמזכיר זמרות נאו-סול כמו סולאנג' נואלס ו-syd<ref name=":1" />.

בן שלו מ"הארץ" ציין כי התו הראשון של המנגינה נופל אחרי הביט באופן שמערער את הקצב המרובע וכן המעבר בין הבית לפזמון לא שגרתי, מה שמטשטש את החציצה בין שני חלקי השיר. הוא ציין כי הכותבת מפרה לא מעט חוקים בלחן השיר כגון ההיזרקות של המנגינה למקום לא צפוי ממש לפני סוף הפזמון. כמו כן הוא כתב כי הלחן הזעיר והלא שגרתי מחייב את מועלם להיות גמישה מבחינה ווקאלית באופן שדומה לשירה "כמה מתוק"<ref name=":2"></ref>.

== קבלה ==
בן שלו מ"הארץ" כתב כי השיר פורט באופן עדין ומדויק על המיתר הרגשי של הישראלים בתקופה של מלחמת חרבות ברזל. וכן גם שמו של השיר מרמז על זיקה לאסון הלאומי הקודם שפקד את מדינת ישראל, מלחמת יום כיפור, או גם לעובדה שאסון השביעי באוקטובר התרחש בחג שמחת תורה, לכאורה היפוכו של כיפור<ref name=":2" />.

על פי יוסי חרסונסקי המנגינה והטון מגיעים ממקום עמוק, כשיסמין משדרת אמת ומבליטה את עוצמת הכאב<ref name=":3" />. ברדיו "כאן 88" נאמר כי אף שעל פניו נראה השיר כבלדה טיפוסית, ככל שמתעמקים במרכיבים שלה מגלים יצירה שמצליחה לחדש בכמעט בכל אספקט<ref name=":1" />.

== מיקומי שיא ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
מקסימוס ויליאמסון

מקסימוס ויליאמסון (באנגלית: Maximus Williamson; נולד ב-4 בספטמבר 2006) הוא שחיין אמריקאי, אלוף עולם לנוער (נתניה 2023), במשחה ל-100 מטר חופשי ובמשחה ל-200 מטר מעורב אישי.

== ביוגרפיה ==
ויליאמסון נולד וגדל בסאות'לייק טקסס. מחזיק בשיאי ארצות הברית לנערים גיל 15 ו-16. בשנת 2025 הוא אמור ללמוד ולהתאמן באוניברסיטת וירג'יניה. 

===2023===
====אלוף עולם לנוער====
באליפות העולם לנוער שנערכה במכון וינגייט נתניה בספטמבר 2023 זכה ב-7 מדליות, 6 זהב ו-1 כסף. מדליות זהב, במשחה ל-100 מטר חופשי בתוצאה של 48.45 שניות, במשחה ל-200 מטר מעורב אישי בשיא אליפות חדש של 1:57.29 דקות, במשחה שליחים 4x100 מטר חופשי, במשחה שליחים 4x200 מטר חופשי, כשחיין ראשון קבע תוצאה של 1:47.11 דקות, השנייה בטיבה באליפות, במשחה שליחים 4x100 מטר מעורב, כשחיין רביעי הוא קבע ב"זינוק שליחים" תוצאה של 47.57 שניות ובמשחה שליחים משולב 4x100 מטר מעורב. מדליית כסף במשחה שליחים משולב 4x100 מטר חופשי.

===2024===
בתחרות שנערכה באוסטין, טקסס בפברואר 2024 הוא זכה בשתי מדליות זהב במשחה ל-200 יארד מעורב אישי בשיא בתי הספר התיכוניים של ארצות הברית של 1:40.81 דקות ובמשחה ל-100 יארד גב בשיא אישי חדש נוסף של 46.29 שניות.

== שיאים אישיים ==
===בריכה אולימפית===
* 100 מטר חופשי: 48.38 שניות (2023)
* 200 מטר חופשי: 1:47.11 דקות (2023)
* 200 מטר מעורב אישי: 1:57.29 דקות (2023)
===בריכת 25 יארד===
* 50 יארד חופשי: 19.45 שניות (2024)
* 100 יארד חופשי: 41.84 שניות (2024)
* 200 יארד חופשי: 1:33.07 דקות
* 100 יארד גב: 46.29 שניות (2024)
* 200 יארד גב: 1:40.88 דקות
* 200 יארד מעורב אישי: 1:40.91 דקות (2024)
* 400 יארד מעורב אישי: 3:39.03 דקות

== ראו גם ==

== קישורים חיצוניים ==

* [https://www.swimcloud.com/swimmer/1626199/ מקסימוס ויליאמסון], באתר Swim Cloud 
* [https://www.swimmingworldmagazine.com/news/maximus-williamson-puts-on-record-breaking-show-at-texas-6a-state-champs-delivers-one-of-best-sessions-h-s-history/ מקסימוס ויליאמסון], באתר Swimming World Magazine 

קטגוריה:שחייני חופשי
קטגוריה:שחייני מעורב אישי
קטגוריה:שחיינים אמריקאים
קטגוריה:אמריקאים שנולדו ב-2006
לוז (עץ)

Corylus avellana הוא זן של צמח ממשפחת השדריים אשר גדל בעיקר באירופה ובמערב אסיה והפירות שלו הם אגוזי לוז.

זהו שיח שמגיע בשיאו לרוב לגובה שבין 3 עד 8 מטרים, ויש לו עלים ייחודיים בצורת לב עם קצוות משוננים.

Corylus avellana נפוץ באירלנד ובאיים הבריטיים, בחצי האי האיברי, באיטליה, ביוון, בטורקיה, בקפריסין, בצפון ובמרכז סקנדינביה, במרכז הרי אורל, בקווקז ובצפון-מערב איראן.

== קישורים חיצוניים ==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:עצי אקלים ימי יציב
קטגוריה:פלורה של אירופה
קטגוריה:מינים ללא חשש
משברי הרפובליקה

משברי הרפובליקה (באנגלית: Crises of the Republic) היא אנתולוגיה של ארבעה מאמרים מאת חנה ארנדט, שפורסמה ב-1972. המאמרים עוסקים במשברים בפוליטיקה האמריקאית בת זמנה בשנות ה-60 וה-70, בעיקר סביב מלחמת וייטנאם: "לשקר בפוליטקה", אי־ציות אזרחי", "על האלימות", ו"מחשבות על פוליטיקה ומהפכה".

== תוכן ==
=== לשקר בפוליטיקה ===

החיבור הראשון, "לשקר בפוליטיקה" (Lying in Politics), דן בהונאה של הממשל בנוגע למלחמת וייטנאם, כפי שנחשף פרשת מסמכי הפנטגון.

=== אי־ציות אזרחי ===

החיבור השני, "אי־ציות אזרחי" (Civil Disobedience), בוחן את תנועות האופוזיציה בארצות הברית ואת הצורך להכיל ביטויים של מרי אזרחי.

=== על האלימות ===

החיבור השלישי, "על האלימות" (On Violence), צמח מהרהוריה על מרד הסטודנטים. ארנדט מתנגדת לתפיסה הרווחת של כוח כנגזרת מאלימות, ושאלימות היא ביטוי קיצוני של כוח. כוח ואלימות הם תופעות נפרדות:
=== מחשבות על פוליטיקה ומהפכה ===

החיבור האחרון, "מחשבות על פוליטיקה ומהפכה" (Thoughts on Politics and Revolution), הוא פרשנות, בצורת ראיון על החיבור השלישי, "על אלימות" שנערך עם העיתונאי הגרמני אדלברט רייף ().

== ביבליוגרפיה ==
* משברי הרפובליקה, מתרגמת: מיקי זר, הוצאת הקיבוץ המאוחד (אדום כהה), 2024
<div class="mw-content-ltr">
* 
</div>

== לקריאות נוספות ==

<div class="mw-content-ltr">
* Kathleen Nott (1/08/1972). "[https://www.commentary.org/articles/kathleen-nott/crises-of-the-republic-by-hannah-arendt/ Crises of the Republic, by Hannah Arendt]". Commentary (Review).
</div>

== קישורים חיצוניים ==
* 

== הערות שוליים ==

קטגוריה:ספרי 1972
קטגוריה:מחשבה מדינית
קטגוריה:ספרות פוליטית
מארינר 9

מארינר 9 (באנגלית: Mariner 9) הייתה גשושית אמריקאית שנבנתה כחלק מתוכנית מארינר של נאס"א. הגשושית הייתה הגשושית הראשונה בהיסטוריה שהגיע למאדים והתייצבה במסלול סביב כוכב לכת. הגשושית פעלה עד לאוקטובר 1972 והחזירה 7,329 צילומים.

==מהלך המשימה==
מטרת המשימה הייתה להמשיך במיפוי מאדים ולהגיע לכיסוי של כ-70% מהשטח. במקביל לגשושית שוגרה גשושית נוספת "מארינר 8" אך שיגור נכשל.

השיגור נערך ב-30 במאי 1971 מכן שיגור 36B בנמל החלל קייפ קנוורל בעזרת משגר מדגם אטלס-קנטאור. הגשושית הופרדה מהמשגר כ-13 דקות לאחר השיגור.

מצלמת הגשושית הייתה ברגישות של 98 מ'. בנוסף על הגשושית הותקנו מכשירי מדידה שונים. ספקטרומטר אופטי בתחום אולטרה סגול נבנה באוניברסיטת קולורדו. ספקטרומטר בתחום תת אדום פותח במרכז החלל גודרד ונבנה על ידי טקסס אינסטרומנטס.

כאשר הגשושית הגיע ליעד ב-14 בנובמבר התברר שעל כוכב לכת מתרחשת סופת חול חזקה ולמעשה לא היה ניתן לבצע תצפיות קרקע. מחשב הגשושית תוכנן מחדש וביצוע צילומים החל רק כעבור מספר חודשים.

הגשושית פעלה במסלול כשנה והעבירה 7,329 צילומים שכיסו 85% מהשטח. בין היתר התגלה אולימפוס מונס בגובה של כ-22 ק"מ ומערכת ואליס מארינריס באורך של כ-4,000 ק"מ. בנוסף לצילומי מאדים בוצעו צילומי פובוס ודימוס

==קישורים חיצוניים==

* 
* [https://science.nasa.gov/mission/mariner-9/ נתונים מאתר נאס"א] 
* [https://web.archive.org/web/20120211142601/http://sse.jpl.nasa.gov/missions/profile.cfm?Sort=Target&Target=Mars&MCode=Mariner_09 תיאור מפורט של הגשושית וממצאים]
* [https://www.flickr.com/photos/46043736@N03/albums/72157623202452236/with/4269091118 צילומים שהתקבלו]

קטגוריה:גשושיות אמריקאיות
קטגוריה:תוכנית מארינר
קטגוריה:1971 בארצות הברית
קטגוריה:1972 בארצות הברית
אבי פוקס

אברהם שלמה (אבי) פוּקְס (נולד ב-1981) הוא יזם נדל"ן ופוליטיקאי ישראלי, ראש המועצה האזורית חבל יבנה.

==ביוגרפיה==
פוקס הוא צאצא לגואלי אדמות חניתה.

שרת בצה"ל בחיל השריון. בעל תואר ראשון במדעי החברה ותואר שני במשפטים.

יזם ומנהל פרויקטים בתחום הנדל"ן. בעלים ויו"ר של חברת הזנק בתחום הרפואה.

פוקס הוא חבר הליכוד, והתמודד בבחירות המקדימות בליכוד בשנת 2022 על המשבצת השמורה לנציג המועצות האזוריות. ברשימה הסופית של הליכוד בבחירות לכנסת העשרים וחמש הוצב במקום ה-62, ולא נכנס לכנסת.

כיהן כיו"ר ועדת הכספים של ההסתדרות הציונית העולמית משנת 2020 ועד כניסתו לתפקיד ראש המועצה.

בבחירות לרשויות המקומיות בשנת 2018 התמודד על ראשות המועצה האזורית חבל יבנה, אך הפסיד לראש המועצה המכהן משה ליבר.

בבחירות 2024 התמודד שוב, זכה ל-51% מהקולות וגבר על ראש המועצה ליבר, על סגנו יששכר מקונן ועל אריאל בריח, ונבחר לראשות המועצה.

==חיים אישיים==
גר בבני דרום, נשוי ואב לחמישה.

==קישורים חיצוניים==

==הערות שוליים==

קטגוריה:ראשי המועצה האזורית חבל יבנה
קטגוריה:בני דרום: אישים
קטגוריה:פעילי הליכוד
קטגוריה:יזמי נדל"ן ישראלים
קטגוריה:ההסתדרות הציונית
קטגוריה:ישראלים שנולדו ב-1981